b'\n_START_ARTICLE_\nETR 1000\n_START_PARAGRAPH_\nL\'ETR 1000, conegut tamb\xc3\xa9 com a V300 Zefiro o Frecciarossa 1000 (de Trenitalia) \xc3\xa9s un tren itali\xc3\xa0 d\'alta velocitat d\'\xc3\xbaltima generaci\xc3\xb3. La seva velocitat comercial m\xc3\xa0xima homologada \xc3\xa9s de 360 km/h, tot i que \xc3\xa9s capa\xc3\xa7 d\'assolir 380 km/h en operacions comercials i fins als 400 km/h en m\xc3\xa0xim disseny. La seva realitzaci\xc3\xb3 i posada en exercici per l\'estiu del 2015 \xc3\xa9s a c\xc3\xa0rrec de Bombardier Transportation i  AnsaldoBreda.\n_START_SECTION_\nHist\xc3\xb2ria\n_START_PARAGRAPH_\nEl model de base ve sent des de 2009 el V250 Zefiro dissenyat per Pininfarina, amb algunes caracter\xc3\xadstiques de l\'ETR 500. El 2010, Trenitalia obtingu\xc3\xa9 un contracte per adquirir 50 ETR 1000 (compostos de vuit elements, amb una longitud total de 200 metres) que entraran en servei al juny del 2015._NEWLINE_Un model d\'ETR 1000 fou presentat a R\xc3\xadmini a l\'agost del 2012, amb el nom oficial itali\xc3\xa0 Frecciarossa 1000. Mario Monti, primer ministre itali\xc3\xa0, declar\xc3\xa0 en aquella ocasi\xc3\xb3 que a l\'estiu del 2014 l\'ETR 1000 unir\xc3\xa1 Roma i Mil\xc3\xa0 en nom\xc3\xa9s 2 h i 20 min: \xc3\xa9s a dir, els gaireb\xc3\xa9 800 km entre les dues principals ciutats italianes seran coberts a una velocitat mitjana de gaireb\xc3\xa9 360 km/h._NEWLINE_El tren "Frecciarossa 1000" t\xc3\xa9 capacitat per ser operatiu a les rutes d\'alta velocitat de Fran\xc3\xa7a, Alemanya, Espanya, els Pa\xc3\xafsos Baixos, B\xc3\xa8lgica i Su\xc3\xafssa.\n_START_SECTION_\nRutes cobertes\n_START_PARAGRAPH_\nEl projecte inicial contemplava l\'\xc3\xbas de l\'ETR 1000 nom\xc3\xa9s entre Roma i Mil\xc3\xa0, substituint els ETR 500._NEWLINE_Tanmateix, finalment ser\xc3\xa0 utilitzat entre Roma i N\xc3\xa0pols (i possiblement entre Tor\xc3\xad/Mil\xc3\xa0 i Ven\xc3\xa8cia, quan sigui completada aquesta ruta d\'alta velocitat italiana)._NEWLINE_S\'estudia tamb\xc3\xa9 una variant futura del Frecciarossa 1000 que cobreixi la ruta internacional entre Tor\xc3\xad i Li\xc3\xb3/Par\xc3\xads, i possiblement arribi m\xc3\xa9s tard a Barcelona.'